James Bond: Moonraker

***James Bond: Moonraker*** alebo ***Moonraker*** je britsko-francúzsky špionážno-akčno-dobrodružný-sci-fi triler z roku 1979, ktorý režíroval Lewis Gilbert. Ide o v poradí jedenástu oficiálnu bondovku v ktorej hlavnú úlohu agenta 007 hrá Roger Moore po štvrtýkrát. Kniha *Moonraker* je tretia bondovka od Iana Fleminga, bola vydaná v roku 1955.

## Dej
Americký raketoplán Moonraker záhadne zmizol kráľovskému letectvu počas prepravy. Bonda (Roger Moore) vyslali do Kalifornie, aby túto, pre britskú vládu dosť nepríjemnú situáciu vyriešil. Mal vypočuť Huga Draxa (Michael Lonsdale), muža zodpovedného za stavbu raketoplánu. Bondovo prehĺbenie voči Draxovi sa prehĺbilo, keď pri prehliadke Draxových zariadení, ho chcel niekto zabiť. Svoje sily Bond spojil s agentkou a vedkyňou CIA Holly Goodhead (Lois Chiles). Práve jej sa podarilo preniknúť do Draxovho vesmírneho programu. Postupne začala stúpať na povrch obludná a chorá predstava Draxovho plánu.

## Fakty a zaujímavosti
* Natáčalo sa vo Francúzsku, Taliansku, Brazílii, Guatemale, USA a vo filmoch štúdiách Studios d'Epinay, Studios de Boulogne, Studios de Billancourt (Paris-Studios-Cinéma) a v Pinewood Studios v Londýne.
* Kaskadérske kúsky mali na svedomí Bob Simmons (Brit), ktorý sa podieľal už i na predošlých bondovkách a Claude Carliez (Francúz), ktorý sa angažoval aj pri *[[Vyhliadka na smrť]]* z roku 1985.
* Jedenástou bondovkou pôvodne nemal byť *Moonraker*, no po zvýšenej popularite *[[Hviezdne vojny (film)|Hviezdnych vojen]]* (1977) od George Lucasa sa tvorcovia rozhodli pre viac scy-fi tematiku.

## Postavy
* **Holly Goodhead**: Bonda prekvapilo, že špičkovým vedeckým pracovníkom a odborníkom v Drax Industries je žena. Svoj diskriminujúci postoj však musel zmeniť, keď zistil, že Holly je nielen výnimočne dobrá vo svojej práci, ale taktiež je agentkou CIA. Zvykla pracovať radšej sama a Bond sa musel veľmi snažiť, aby si získal jej náklonnosť a dôveru.
* **[[Sir]] Hugo Drax**: miliardár a vlastník Drax Industries sa často tváril znudene ako moderný francúzsky aristokrat. Ženské návštevy vo svojom dome upútaval pozornosť hraním Chopinových klavírnych skladieb. Svoje dobermany kŕmil tatárskymi biftekmi vo svojom luxusnom zámku v strednom Francúzsku. Snahou MI6 zmariť jeho plánky iba opovrhoval.
* **Corinne Dufour**: Bondova ochotná sprievodkyňa po Draxových pozemkoch bola nezávislá žena, ktorú Bond začal čoskoro priťahovať. Keď ho pristihla ako v pracovni, uprostred noci prehľadáva dokumenty Draxovej spoločnosti, nevyvolala poplach, ale začala mu pomáhať. Ich vzťah však neunikol očiam Draxovho zabijaka Changa, ktorý na ňu neskôr usporiadal poľovačku a Draxove psy je neďaleko zámku v lese roztrhali.
* **Jaws**: Changa nenahradil nikto iný ako nezničiteľný Bondov protivník z predošlej misie. Bol rozhodnutý pomstiť sa agentovi 007, lenže vtedy do jeho života stúpila láska.
* **Chang**: Draxov zabijak, ktorý nemilosrdne plnil rozkazy, no Bond ho v benátskej továrni zabil vo vyčerpávajúcom súboji.

## Galéria

Súbor:Moonraker suit.jpg|Kostým používaný vo filme.
Súbor:Moonraker gondola.jpg|Gondola, ktorú používal James Bond v Benátkach.
Súbor:Glastron Carlson CV-23HT Speedboat (Moonraker) left National Motor Museum, Beaulieu.jpg|Motorový čln Glastron Carlson CV-23HT, využívaný Bondom v amazonskej džungli.
Súbor:Hélicoptère James Bond 2.jpg|Helikoptéra vystavená na zámku Vaux-le-Vicomte.


## Poznámky

## Referencie

## Iné projekty

## Externé odkazy
* ''James Bond: Moonraker'' na oficiálnej stránke 
* 
* 
* 
* 
* ''James Bond: Moonraker'' v MGM 
* ''James Bond: Moonraker'' v Thunderballs 

Kategória:Filmy podľa názvu
Kategória:Filmy o Jamesovi Bondovi
Kategória:Filmy z 1979
Kategória:Britské filmy
Kategória:Francúzske filmy